Semetešská tragédia

Semetešská tragédia sa odohrala 20. apríla 1945 v osade Semeteš obce Vysoká nad Kysucou. V skorých ranných hodinách ustupovali cez osadu nemecké pomocné jednotky zložené z príslušníkov sovietskych národov. 2 vojaci boli zabití mínou nastraženou partizánmi. V rámci odplaty nemecká jednotka vypálila osadu, zhromaždila 22 miestnych mužov a popravila ich. Popravu prežil jediný občanŠtefan Cipár. Udalosť pripomína pamätník v osade Semeteš.

 Priebeh 
V skorých ranných hodinách ustupovali cez semetešské sedlo z Veľkého Rovného na Turzovku nemecké jednotky zložené z príslušníkov sovietskych národov. Išlo zrejme o príslušníkov 580. východného jazdeckého oddielu ustupujúceho na Moravu. Títo vojaci boli často označovaní ako „vlasovci“ hoci nešlo o príslušníkov Ruskej oslobodeneckej armády. Pri prechode osadou výbuch pechotnej míny nastraženej neznámymi partizánmi zabil 2 nemeckých vojakov a koňa. Nemeckí vojaci na odplatu vyvliekli z domov všetkých obyvateľov osady a zhromaždili všetkých 22 mužov vo veku od 16 do 45 rokov. Partizáni nezasiahli. Osadu Nemci vypálili (zhorelo 13 domov). Muži mali byť odovzdaní gestapu v Turzovke, no cestou boli na príkaz nemeckého veliteľstva v Turzovke vyvedení za osadu a zastrelení paľbou z guľometu. Následne boli dorazení ranami z pištole. Popravu prežil iba Štefan Cipár (otec slovenského výtvarníka Miroslava Cipára), ktorého guľomet len zranil a strela z pištole nezasiahla žiaden dôležitý orgán.

Priezvisko a menoPoznámka BANČÁK Jozef  (*28.05.1906) BOBČÍK Ján ml.  (*20.09.1919) BOBČÍK Ján st.  (*16.05.1901) BOJDA Anton  (*20.09.1926) BOJDA Ernest  (*02.04.1907) BREZINA Alojz  (*03.12.1919) CIPKO Jozef  (*10.12.1928) DŽAVIK Emil  (*02.04.1907) DŽAVIK František  (*20.02.1920) DŽAVIK Jozef   (*17.10.1906) GÁVOR Edmund  (*27.02.1927) GÁVOR Viliam  (*02.07.1928) GUMANČÍK Jozef  (*05.05.1915) KADÚCH Jozef  (*28.09.1911) KADÚCH Štefan  (*20.08.1916) KMECÍK Alojz  (*01.11.1913) PIPÍK Adam  (*10.11.1906) PIPÍK Ján  (*05.11.1926) PIPÍK Jozef  (*28.08.1909) PIPÍK Milan  (*05.03.1925) SKÝPALA Jozef  (*02.04.1894)

 Referencie 

Kategória:1945 na Slovensku
Kategória:Vysoká nad Kysucou
Kategória:Česko-slovenský odboj počas druhej svetovej vojny
Kategória:Masakre na Slovensku
Semeteš
Semeteš